સરદાર વલ્લભભાઇ પટેલના સ્ટેચ્યુને 31 ઓકોટબરે વડાપ્રધાન નરેન્દ્ર મોદી ખુલ્લું મુકવાના છે તે પહેલા સમગ્ર રાજયમાં સરદાર એકતા રથયાત્રાનું આયોજન કરવામાં આવ્યું છે. શનિવારે પશ્ચિમ વિધાનસભા વિસ્તાર એટલે કે રાંદેર, અડાજણ, પાલ સહિતના વિસ્તારોમાં રથયાત્રા કાઢવામાં આવી હતી. આજે એકતા રથયાત્રાને પ્રસ્થાન કરાવવા માટે મેયર જગદીશભાઇ પટેલ, મ્યુનિસિપલ કમિશનર થેન્નારાસન, સાંસદ દર્શનાબેન જરદોષ, શહેર ભાજપા પ્રમુખ નીતિનભાઇ ભજીયાવાલા, ડેપ્યુટી મેયર નિરવ શાહ, સ્થાયી સમિતિ ચેરમેન અનિલભાઇ ગોપલાણી, કોર્પોરેટર પ્રવીણભાઇ પટેલ, ભાજપાના પૂર્વ કોષાધ્યક્ષ અશોક ગોહિલ, શિક્ષણ સમિતિના સભ્ય મેહુલ ઠાકર, પરિમલભાઇ ચાસીયા, અડાજણના મહેશભાઇ પટેલ , અડાજણના હેમંતભાઇ પટેલ, સ્થાનિક વોર્ડ હોદેદારો કાર્યકરો, યુવા પાંખ, મહિલા પાંખ, જુદા જુદા મોરચાના સભ્યો, કાર્યકરો, આગેવાનો વગેરે મોટી સંખ્યામાં જોડાયા હતા.